NaiveNeuron/SloPal huggingface dataset:
Blahová, Natália, poslankyňa NR SR (2017-12-05):
Ďakujem pekne. Vážený pán minister vnútra, ste podozrivý zo zneužívania právomoci verejného činiteľa. Vaši podriadení odmietli vyšetriť podozrenia ohľadom machinácií s fiktívnymi vratkami DPH za milióny euro. NAKA aj špeciálny prokurátor si nad tým umyli ruky. Dodnes si v súvislosti s vratkami premiér Fico užíva luxusný Bašternákov byt a odmieta sa z neho napriek všetkému vysťahovať. Rozumiem, že on nepotrebuje zdvihnúť plat, lebo len údajné nájomné v tomto byte ho má stáť mesačne 2 600 euro, z toho vyplýva, že aj tisíce euro chápe len ako vreckové. Máte všetky znaky zločineckej skupiny. Zločinecká skupina je definovaná ako „dlhší čas trvajúce štruktúrované zoskupenie najmenej troch osôb na účely trestnej činnosti s cieľom dosiahnuť zisk alebo preniknúť a získať kontrolu v orgánoch verejnej moci, v podnikateľských alebo nepodnikateľských subjektoch a uplatniť v nich svoj vplyv, aby sa zakryla alebo legalizovala ich trestná činnosť alebo príjmy z nej“. Spoznávate sa v tom? Ohradzujete sa, že opoziční poslanci hovoria o zatváraní politikov. Nebolo by treba o tom hovoriť, ak by spravodlivosť fungovala alebo ak by bola nezávislá na tom, kto je pri moci. Zlyhali ste a odstúpte sám, lebo nie je o päť dvanásť, je už dávno po dvanástej. Lojalita k tejto vláde sa láme na tom, že samotní koaliční partneri vás tam nechcú. Že vlastní členovia strany SMER sa vás chcú zbaviť a chcú vás vidieť mimo politiky. Odstúpte! Uľaví sa vašim podriadeným, straníckym kolegom aj celej vláde, ale najmä ľuďom na Slovensku. Ste v konflikte záujmov a ste hanbou slovenskej politiky.
Blaha, Ľuboš, podpredseda NR SR (2023-11-15):
Pani poslankyňa Ingrid Kosová. (Krátka pauza.)
Vons, Peter, poslanec NR SR (2021-09-21):
Pán predsedajúci, keďže sme hlasovali o pozmeňujúcom návrhu, ktorý odznel v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
B. Bugár, podpredseda NR SR: (2005-12-14):
K. Mitrík, poslanec: Vážený pán podpredseda, kolegyne, kolegovia, v rozprave vystúpili 3 poslanci. Odzneli 2 procedurálne návrhy pani poslankyne Tóthovej a pána poslanca Madeja. Pán podpredseda, dajte hlasovať o návrhu pani poslankyne Tóthovej vrátiť návrh zákona na dopracovanie.
Takáč, Richard, poslanec NR SR (2020-07-24):
Ďakujem veľmi pekne za slovo. Vážený pán minister, podľa mňa pekne napísaná taká slohová práca, neviem, či ste si ju písal sám, alebo vám ju niekto napísal, ale podľa mňa ste nič nepovedali k odvolávaniu premiéra. Nikto neodvoláva vás, odvoláva sa tu premiér tejto krajiny za veci, ktoré tu už boli povedané. Myslím si, že vo vašom prípade by sa možnože jednalo na zvážanie ohľadom odvolávania, čo sa týka netransparentného výberu prednostov na Slovensku. Mal som osobnú skúsenosť aj ja s tým, akým spôsobom ste hľadali týchto nominantov. Viem, že vám niekde aj nepoprechádzali, lebo boli tie nominácie úplne katastrofálne. Myslím si, že ste aj nepovedali pravdu o tom, že v akej, v akom stave ste túto krajinu prevzali pred štyrmi mesiacmi, lebo myslím si, že tá krajina bola vo vynikajúcom stave z hľadiska nízkej nezamestnanosti, z hľadiska verejných financií na takej úrovni, bohužiaľ, vašou nečinnosťou za štyri mesiace sa dostávame do toho stavu, že tu budeme mať strašne vysokú nezamestnanosť. Firmy kričia, kričia z každej strany, že treba im pomáhať, lebo ak nie, tak sa budú firmy zatvárať a ľudia vo veľkom prepúšťať. A čo sa týka, čo sa týka toho spomenutého, nezrekonštruovaných hasičských zbrojníc, policajných staníc, ja neviem, kadiaľ ste vy chodili, pán minister, ale pokiaľ som ja chodil v našom regióne, tak musím povedať a poďakovať predchádzajúcej vláde, že u nás v regióne a v širokom okolí boli zrekonštruované policajné stanice, hasičské zbrojnice vybavené, dobrovoľný hasičský zbor, myslím si, pomaly na každej dedine a za to patrí veľké poďakovanie. Samozrejme, treba povedať, že tie nominácie v minulosti tiež neboli úplne stopercentné, ale vo vašom prípade tiež ste menovali generálnu tajomníčku a za tri dni ste ju odvolávali. Ďakujem.
Kollár, Boris, predseda NR SR (2021-02-03):
Ďakujem pekne. Prosím, chcel by som pre záznam organizačnému, pri hlasovaní (tlač 377) ma vykázalo „za“ a hlasoval som „zdržal sa“. Ďakujem pekne.
Bugár, Béla, podpredseda NR SR (2019-10-28):
Pán poslanec Heger.
Šimečka, Michal, podpredseda NR SR (2024-04-24):
Ďakujem veľmi pekne a dávam teraz slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Jozefovi Ježíkovi. Nech sa páči.
T. Glenda, poslanec: (2009-06-18):
Prosím o vyňatie bodu č. 9 zo spoločnej správy na osobitné hlasovanie, nakoľko tento bod je zmätočný. A pri hlasovaní budem odporúčať tento bod neschváliť. Ďakujem.
Laššáková, Jana, podpredsedníčka NR SR (2015-01-28):
Pán poslanec Hraško.
Kotleba, Marian, poslanec NR SR (2020-12-04):
Pán kolega Lehotský, musím s vami súhlasiť v tej časti ohľadom kritiky hospodárenia bývalých vlád, kde naozaj v poslednom roku bolo nám sľubované, že bude vyrovnaný štátny rozpočet, nakoniec skončil s deficitom 1,2 miliardy. My sme to veľmi jasne kritizovali a budeme to kritizovať vždy, ale pozrite sa na to, čo ponúkate ako recept vy a vaša vládna koalícia. Pokračujete v tých istých projektoch, ktoré viedli k tomu deficitu a k zadlžovaniu Slovenska, rovnako ste nakúpili stíhačky a tak ďalej a tak ďalej, ale hlavne nám ako recept na zadlžovanie Slovenska ponúkate navýšenie dlhu o 7 miliárd. O 7 miliárd! O viac ako za celé minulé volebné obdobie len v jednom jedinom roku! Veď vy ste, vy ste úplne, vy ste úplne, úplne cynickí k štátnemu rozpočtu, vy ste presne ako Matovič, keď sa ho pýtajú, že či to nie je papalášstvo, keď jeho deti môžu chodiť do školy. Nie, to je v poriadku, veď som im musel ako prvým to vybaviť. Ale ostatné deti do školy ísť nemôžu. Keď teraz vyšiel veľký článok, ktorý poukazuje na Matoviča, že je cez školu svojich detí napojený na firmu, ktorá zarobila na testoch milióny eur, to nie je škandál. To je úplne v poriadku. Veď vy si zoberte trošku sebakritiky, veď vy sa už pozrite tým ľuďom na uliciach do očí, že čo si o vás myslia a ako tu už nevládzu žiť! A potom ponúkate rozpočet so 7-miliardovým deficitom ako niečo, čo má Slovensko zachrániť. Ale veď, a to viete veľmi dobre, veď takéto navyšovanie povedie k tomu, že my už viacej budeme dávať na dlhovú službu ako na služby štátu pre ľudí. Spamätajte sa, prosím vás!
Laššáková, Jana, podpredsedníčka NR SR (2015-04-17):
Pán poslanec Martvoň, nech sa páči.
Pellegrini, Peter, predseda NR SR (2014-12-09):
Nech sa páči, prezentujme sa hlasujme o postúpení zákona do druhého čítania. (Hlasovanie.) Prítomných 135 poslancov, za bolo 132, proti 1, nehlasovali 2. Tento návrh sme schválili.
Mihál, Jozef, poslanec NR SR (2019-09-17):
Ďakujem. Ja sa v prvom rade ospravedlňujem, ak ste nesprávne pochopili tú, alebo ak som to ja tak vyslovil tú poznámku smerom na vás pri tej debatke o obciach. Mne to prišlo také trošku vtipné. A tak pardon, ak ste to zobrali na seba. Fakt sa ospravedlňujem. Pokiaľ ide o to, že vyzdvihujete ten nárast o päťdesiat až stopäťdesiat eur, to je naozaj skvelá správa pre rodičov. To treba oceniť. Len teda pripomeniem, čo sa dialo posledných sedem rokov od roku 2013 do roku 2019 vrátane, za tých sedem rokov, čo ste pri vláde, dve volebné obdobia. Z približne 200 eur sa dostal rodičák na 220. Čiže sedem rokov prešlo a rodičák sa zvýšil o dvadsať eur. Vy jednoducho len dobiehate to, čo ste si ako keby naškrečkovali, ale teda dobre. Aspoň že teraz to rodiny dostanú. Keď si porovnáme, ako napríklad vzrástla priemerná mzda, ako vzrástol výber daní, jednoducho je to len dobehnutie zameškaného. O nič iné nejde. To si musíte aj vy uznať. A ešte k tým pozmeňovákom. No tak dobre. Dozvedeli sme sa, že žiadny z tých pozmeňovákov, či už je taký, onaký, neprejde. Ja som nič iné ani nečakal. K tomu môjmu. No vidím, že na ministerstve práce pracujú veľmi šikovní ľudia, ktorí dokážu z pozmeňovacieho návrhu k rodičovskému príspevku vydedukovať taký kompetentný záver k tomu, ako sa nemôže priznať materská pri druhom dieťati pri reťazovom pôrode. No to je skvelé. A teda no neviem, neviem, ako to teda asi funguje v iných oblastiach na ministerstve, keď ste dostali odôvodnenie, prečo nie je možné prijať pozmeňovák k rodičovskému príspevku takým odôvodnením, v ktorom sa vlastne stále hovorí o tom, prečo sa nemôže priznať materská pri druhom dieťati. Ale ja som predsa taký pozmeňovák nedával. Ja som dával... (Prerušenie vystúpenia časomerom.)
Müllerová, Emília, poslankyňa NR SR (2015-11-25):
Teraz, prosím, dajte hlasovať o pozmeňujúcom návrhu Emílie Müllerovej a Ladislava Andreánskeho, ktorý obsahuje šesť bodov. Dajte, prosím, o nich hlasovať spoločne.
Fecko, Martin, poslanec NR SR (2013-02-08):
Ďakujem pekne. Pán kolega Viskupič, ako si to povedal, je ťažké byť sudcom a malo by to byť vyvážené. Ja som tiež za takýto postoj, že pokiaľ nájdeme tú nejakú najväčšiu spravodlivosť, ktorá by bola aj pre jedných aj pre druhých, tak mohlo by sa to v tom druhom čítaní odstrániť. A tak ako som tu už viackrát hovoril, hanbím sa za to, že 23 rokov nie je doriešená reštitúcia, nie iba na byty, ale ani na pozemky, ani na cirkevné majetky. To znamená, ja sa pýtam, čo vlastne my chceme reštituovať? Ako to, že štát, keď si uznal svoju krivdu, ktorú spravil na týchto občanoch Slovenskej republiky za socializmu, tto nedotiahol dokonca? Ako je to možné? My sme povedali á, áno, vlastnícke právo vrátime tým vlastníkom, pôvodným reštituentom bytov, a nepovedali sme bé, čo bude s tými nájomcami, ako ich riešiť? Veď to je najväčší problém. Takže, vážení, tak ako je to pri poľnohospodárskej pôde alebo lesnej pôde, kde mať nájomné z lesov je modré z neba, lebo s vami sa nikto nehrá, nájomné zmluvy sa vôbec neuzatvárajú alebo uzatvárajú len v minimálnom množstve a fakticky vlastník len pozerá, čo sa deje v jeho lese, lebo má minimálnu výmeru a nemôže vlastne dostať nič. Tak vidím, že tu tiež to pokrivkáva. Nie som veľký odborník na tieto nájomné byty reštituované, ale, ako tu bolo spomínané, myslím si, že nemôžeme riešiť krivdu druhou krivdou, ale nájsť nejaké správne a spravodlivé riešenie. Ďakujem. (Potlesk.)
Jurinová, Erika, podpredsedníčka NR SR (2012-09-21):
Ďakujem, pán poslanec. Na vaše vystúpenie s faktickými poznámkami dvaja páni poslanci. Ukončujem možnosť prihlásiť sa. Nech sa páči, pán poslanec Štefanec.
V. Novotný, poslanec: (2009-02-06):
Návrh zákona reaguje na súčasnú úpravu odvolávania predsedu Úradu pre dohľad nad zdravotnou starostlivosťou, člena Dozornej a Správnej rady, ktorá umožňuje zneužitie politickej moci pri odvolávaní predsedu úradu, člena Dozornej a Správnej rady, ktorí môžu byť odvolaní aj z iných dôvodov, ako sú uvedené v zákone o zdravotných poisťovniach, dohľade nad zdravotnou starostlivosťou. Táto zmena zákona konkretizuje dôvody, za ktorých môže dôjsť k odvolaniu z vyššie uvedených funkcií, a mení alebo vypúšťa ustanovenia, ktoré umožňujú politickú svojvôľu pri dôvodoch odvolania, a robí tak proces odvolávania transparentným. Cieľom tejto novely je odpolitizovanie úradu, odstránenie možnosti politických tlakov na úrad, a tým zabezpečenie efektívneho fungovania úradu. Preto navrhujeme úpravu, podľa ktorej minister zdravotníctva navrhne vláde odvolanie predsedu úradu z jeho funkcie, ak predseda úradu pri výkone svojej funkcie konal v rozpore s týmto zákonom, resp. nekonal v zmysle zákona, alebo svojím konaním spôsobil škodu. Zároveň navrhujeme vypustiť ustanovenia zákona, v zmysle ktorých predsedu úradu, člena správnej rady môže vláda, člena dozornej rady Národná rada Slovenskej republiky odvolať aj z iných dôvodov, ako sú uvedené v zákone. Vážené dámy, vážení páni, v priebehu rozpravy vystúpim ako predkladateľ aj s omnoho konkrétnejšími dôvodmi, ktoré nás viedli k príprave a predloženiu tejto poslaneckej novely. Na úvod mi dovoľte, aby som ju predstavil len tak, ako ju predstavuje všeobecná časť dôvodovej správy. Dámy a páni, chcem vás poprosiť o podporu tejto poslaneckej novely zákona. Ďakujem pekne. Pán podpredseda, skončil som.
Mizík, Stanislav, poslanec NR SR (2020-04-07):
Ďakujem za slovo. Marian, presne si pomenoval situáciu. Koronavírus je strašná vec. Ale urobil jednu pozitívnu vec. V plnej nahote demaskoval systém, ktorý nás ovládal a ovláda. Takzvaná štandardná opozícia, ktorá sa dostala k moci, je len druhá strana jednej mince bývalej vláde. Celý tento systém je založený na oligarchoch a bankovom sektore, ktorý je v cudzích rukách. A tomuto sektou, žiaľ, slúži aj táto vláda. Občan je, žiaľ, na vedľajšej koľaji. Tu je to demaskovanie tohto systému. Systému globalizácie, kde sme stratili všetko. Potravinovú sebestačnosť, vlastný priemysel, vlastnú armádu, ktorá nie je armáda už, bankový sektor a tak ďalej. Máme vlastnú vládu, ktorá nie je celkom vlastnou. V prvom páde slúži cudzím záujmom. Ďakujem za slovo.
M. Číž, podpredseda NR SR: (2009-12-10):
(Hlasovanie.) Prítomných 122 poslancov, za 67, zdržalo sa 45 poslancov, 10 nehlasovali. Tento návrh uznesenia sme schválili. Ďakujem spravodajcovi, ja sa ospravedlňujem trošku, ja som zahájil hlasovanie, takže tam bol problém. Ďakujem veľmi pekne. Teraz poprosím pána poslanca... Teda konštatujem, že Národná rada schválila uznesenie k Správe o stave použitia informačno-technických prostriedkov za I. polrok 2009. Teraz má slovo pán poslanec Martin Fronc a uvedie hlasovanie o návrhu uznesenia k návrhu poslancov Národnej rady Slovenskej republiky na prijatie Vyhlásenia Národnej rady Slovenskej republiky o umiestňovaní náboženských symbolov v školách a vo verejných inštitúciách v súlade s kultúrnou tradíciou krajiny (tlač 1368). Máte slovo, pán poslanec aj spravodajca.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 127 poslancov, za 86, proti nikto, zdržalo sa 41 poslancov, hlasovali všetci prítomní. Konštatujem, že sme schválili vládny návrh novely zákona č. 302/2016 Z. z. o poskytovaní dotácií v pôsobnosti ministerstva spravodlivosti. Ďalej teraz prosím spoločného spravodajcu z výboru pre pôdohospodárstvo a životné prostredie pána poslanca Jána Krošláka, aby uvádzal hlasovanie o bode 16 programu. Je to druhé čítanie o vládnom návrhu zákona, ktorým sa dopĺňajú niektoré zákony v pôsobnosti Ministerstva pôdohospodárstva a rozvoja vidieka v súvislosti s ochorením COVID-19 , tlač 345. Nech sa páči, pán poslanec, máte slovo.
Laurenčík, Milan, podpredseda NR SR (2021-09-29):
Pani poslankyňa Hatráková, chcete reagovať na faktickú poznámku? Nie. Ďalším rečníkom prihláseným do rozpravy je pán poslanec Juraj Šeliga. Nech sa páči, máte slovo.
Laurenčík, Milan, podpredseda NR SR (2022-03-16):
Na faktické poznámky bude teraz reagovať pán poslanec Štefan Kuffa.
Kamenický, Ladislav, poslanec NR SR (2020-05-20):
Ďakujem pekne. Ja by som zareagoval na to, že v podstate máme tu skrátené legislatívne konanie, a v úvodnom slove pán minister vôbec neodôvodnil, teda že čo je dôvodom toho skráteného legislatívneho konania, či porušenie základných ľudských práv, alebo značné hospodárske škody. Predpokladám, že to budú značné hospodárske škody, ale mal to spomenúť, hej. Čiže to je jedna vec. Druhá vec, v tých výnimkách, ktoré sú v tomto zákone, je zaujímavé, že, že podnikateľ, ktorý napríklad si požiadal o, teda požiadal si o nejakú tú kompenzáciu z dôvodu COVID-u, dosta..., môže si vypýtať peniaze v hotovosti naspäť, ale senior napríklad, ktorý zaplatil za nejakú dovolenku, si ich nemôže vypýtať naspäť. Samozrejme, že ten návrh zase opäť prišiel, jak sa povie, chvíľu pred tým, ako ho ideme prerokovávať, čiže málo času na to a ja som presvedčený, že aj Európska komisia s takýmto návrhom bude mať problém, a je dôležité, aby bolo na dohode medzi cestovnými kanceláriami a ich klientami, ako si vysporiadajú tieto veci. Takže toľko z mojej strany. Ďakujem pekne.
Kollár, Boris, predseda NR SR (2023-03-28):
My tam máme pozmeňovák jeden, že by mohli dostať až tisíc euro tí, ktorí budú hlasovať za SME RODINA.
Hort, Milan, podpredseda NR SR (2010-10-14):
S faktickými poznámkami na vystúpenie pani poslankyne sa hlási pán poslanec Igor Matovič, Július Brocka, Branislav Ondruš. Traja páni poslanci. Uzatváram možnosť prihlásiť sa s faktickou poznámkou. Slovo má pán poslanec Igor Matovič, nech sa páči.
Zemanová, Anna, poslankyňa NR SR (2021-11-03):
Ďakujem pekne za slovo. Tak naozaj lustráciu navrhovateľov sme tu ešte nemali, ale aj to svedčí o tom, že ak máte krátkozraký pohľad na jednej strane, bagatelizujete a zosmiešňuje navrhovateľov, ktorí majú iné vzdelanie ako nejaké prírodovedné, ale práve na druhej strane hovoríte, aké dopady socioekonomické bude mať táto novela zákona na celý región, čiže práve aj na tie iné povolania, ktorými disponujú, napríklad profesiami naši kolegovia spolupredkladatelia návrhu zákona. Vy hovoríte o sebe, že ste lesník. Ale Národný park, les, hora to nie sú, to nie je len lesníctvo. Lesníctvo je jedna z profesií, ktorá sa venuje starostlivosti alebo činnosti v Národných parkoch, tak ako, áno, je to biológ, geológ, geograf, botanik, zoológ a ďalšie profesie. Tam nemysliteľne patria aj samosprávy a obce, všetko prekrúcate, tak ako ste prekrútili aj vaše opísanie vášho násilného správania sa pri prerokovávaní v Národnom parku, keď sme boli vo Svite, ako ste sa násilne správali, pretože to bolo celkom inak. Stretnutie bolo pozvané, organizované ministerstvom životného prostredia pre pozvaný okruh ľudí, vy ste sa násilne dostavili do miestnosti, kde bolo rokovanie so starostami a primátormi a pokiaľ viem, nie ste ani starostom, ani primátorom. Zapierate fakty, ste hluchý k argumentom, stále pýtate to isté dokolečka, desaťkrát vám je to predložené, ani to vám nestačí. Takže je to úplne zbytočná diskusia s vami, lebo robíte len divadlo pre vaše YouTube výstupy.
Turčanová, Andrea, poslankyňa NR SR (2024-01-10):
Ďakujem. Pán poslanec Hargaš v svojom príspevku hovoril, že aj opozícia zastupuje 2,6 milióna občanov a že vlastne, keď rozpočítame 5,4 milióna na jednotlivého poslanca, tak každý jeden z nás zastupuje 36-tisíc občanov. Veľmi rada koalícia hovorí, že ich volilo viac ako milión tisíc ľudí. Áno, volilo, súčasnú vládnu koalíciu volilo presne 1 284 427 občanov. Viete, koľkí volili opozíciu? 1 187 433 občanov. Takže taktiež milión. Rozdiel je 96 994 občanov, ktorí dali mandát tejto koalícii, aby robila skrátené legislatívne konania, aby prijímala promafiánske balíčky. Teda v podstate, keď to rozpočítam, tak sú to necelí traja poslanci, ktorí zastupujú túto skupinu 96 994 ľudí. Takže, prosím, stavy sú veľmi vyrovnané a naozaj berte opozíciu vážne, poďme spolu diskutovať a prijímať zákony pre ľudí, nie pre vyvolených. Ďakujem. (Potlesk.)
Grendel, Gábor, podpredseda NR SR (2021-11-11):
Prerušujem rokovanie o tomto bode programu. Vyhlasujem päťminútovú prestávku, po ktorej budeme hlasovať v prvom čítaní o tomto návrhu, to znamená, že o 15.47. (Prestávka.)
Krajcer, Daniel, poslanec NR SR (2012-06-22):
Ďakujem pekne. Aj v stredu, aj dnes tu zaznievajú rôzne údajné dôvody, pre ktoré je naozaj potrebné odvolať pani Zemkovú z pozície generálnej riaditeľky. Asi taký najhorlivejší v tomto smere bol minister kultúry. Páni, tak ako som to povedal v stredu, hovorím to aj teraz, čokoľvek si môžete myslieť o osobe Miloslavy Zemkovej, dôvody na jej odvolanie musia byť zákonné. Čokoľvek tu uvádzate, je mimo témy. Držte sa tej témy, aj keď chápem, že je to pre vás problém, pretože dôvod, ktorý ste si našli, nie je v súlade so zákonom. Ja dokonca chápem, že vám to je aj ľudsky nepríjemné, aj kolegovi Čížovi, aj kolegovi Senkovi, dokonca aj kolegovi Jarjabkovi. Aj preto sem v stredu prišiel minister Maďarič, pretože potreboval dodať muníciu, lebo naozaj aj títo páni, ktorí majú podľa mňa minimálne štipku súdnosti aj v tých politických otázkach, tak si uvedomujú, že toto je zlá a nepripravená hra, ktorá bude mať následky v budúcnosti. A to už je zrejmé teraz. Takže ja chápem, že im je to nepríjemné. Nepríjemné je to dokonca už aj tomu pánovi Lysému, ktorý ten podnet predložil, ako sa nechal počuť, naozaj nesledoval takýto cieľ a takýto zámer. A to, čo je podstatné vo vystúpení, a to, čo zaznelo vo vystúpení poslanca Osuského, to je naozaj jedna hlboká pravda. My sme naozaj po dlhom čase mali generálneho riaditeľa verejnoprávnych médií, ktorý nebol nikoho riaditeľom. Veď koniec koncov Miloslava Zemková bola riaditeľkou Slovenského rozhlasu za prvej Ficovej vlády. A naozaj práve preto neexistujú žiadne dôkazy z posledného roka o hrubom politickom zasahovaní do vysielania. Tak tomu bolo v minulosti.
V. Palko, minister vnútra SR: (2004-02-04):
Vzhľadom na uvedené dôvody bol ministerstvom vnútra v spolupráci s ministerstvom financií vypracovaný predkladaný materiál, ktorý bol schválený na rokovaní vlády 17. decembra 2003. Obsahom predkladaného materiálu je informácia o stave konania a tam, kde to bolo možné, aj o zdokumentovanom množstve finančných prostriedkov, ktoré boli použité na reklamu za účelom získania väčšieho počtu klientov. Keďže informácie uvedené v tomto materiáli sa týkajú rozhodovacej činnosti súdov a orgánov činných v trestnom konaní, tento nie je možné sprístupniť verejnosti v súlade s ustanovením § 11 ods. 1 písm. d) zákona č. 211 o slobodnom prístupe k informáciám. Záverom mi dovoľte požiadať vás o podporu materiálu v zmysle navrhovaného uznesenia. Ďakujem za pozornosť.
Pellegrini, Peter, predseda NR SR (2015-12-02):
Pán poslanec Lipšic, ak sa chcete niečo opýtať, môžete sem prísť, ja vám odpoviem. Nie cez procedurálny návrh. (Reakcia z pléna.) Poobede budeme pokračovať o 14.00 hod. rozpravou k sudcom. (Reakcia z pléna.) Tak sme odsúhlasili program a neurobili sme zmenu, áno, čiže budeme musieť prerušiť, budeme pokračovať rozpravou o sudcoch a akonáhle skončí rozprava o sudcoch, by sme sa znovu vrátili k pánovi Borecovi. Dobre? (Pokračovanie aktu tajného hlasovania.) Chcem sa spýtať, či všetci poslanci využili svoje právo vykonať tajné hlasovanie. Poprosím tých, ktorí tak neurobili, aby ešte tak spravili. (Pokračovanie aktu tajného hlasovania.) (Po akte tajného hlasovania.)
Grendel, Gábor, podpredseda NR SR (2021-12-14):
Dobre, takže, kolegyne, kolegovia, aby sme si to vyjasnili, ďakujem pánovi podpredsedovi Laurenčíkovi, že sa so mnou vystriedal v tejto vynikajúcej chvíli, pán predseda Národnej rady zvoláva grémium a tam sa dohodneme ako ďalej. (Zasadanie poslaneckého grémia. Prestávka.)
Bagačka, Michal, poslanec NR SR (2014-12-12):
Ďakujem za slovo. Pán predseda, spomínali aj moji kolegovia teda, že bol si v predchádzajúcej vláde štátnym tajomníkom, takže je logické, že sa k tomu vraciame. Ale asi by som možná začal tvoj príhovor takým spôsobom, že, áno, bol som štátny tajomník, vedel som o týchto veciach, mohol som možno za ten čas, keď som bol štátnym tajomníkom, spraviť nejaké kroky, aby tá cena nebola 6,72, ale – a potom už mohlo nasledovať, aj nejaká tá kritika alebo nejaké ďalšie veci. Tak v tom by som to bral ako poctivé. A čo sa týka o tých bankách, už dnes ja neviem koľkýkrát počúvame, tak ale podľa informácií, naozaj aj tri veľké banky sa vyjadrili, že je nezmysel porovnávať palivové karty s kreditnými kartami. Ďakujem.
Galko, Ľubomír, poslanec NR SR (2016-04-21):
Ďakujem pekne. No, Martin, ja som veľmi rád, že pokračuješ v tom nastúpenom trende, ktorý tu začal predvádzať novozvolený poslanecký klub strany Sloboda a Solidarita, pretože takto majú vyzerať vystúpenia. Myslím si, že je dobré, že tí ľudia, ktorí sa za nás do parlamentu dostali, tu dnes sedia a že ukazujú, že vedia robiť a chcú robiť konštruktívnu opozičnú politiku. To znamená, keď niekde je náznak niečoho, čo môže byť dobré, čo sa dá určitým spôsobom rozvinúť, treba to povedať. Keď treba niečo odborne skritizovať, treba to kultivovane skritizovať. Čiže ja hodnotím to vystúpenie ako dobré. Ale nie som tu len nato, aby som ti drukoval. A chcem ti povedať, že v jednej zásadnej veci som s tebou nesúhlasil, ktorú si povedal, a síce tú, že máme sa zmieriť, že títo ľudia majú moc. My sa s tým nemôžeme zmieriť! Aké štyri roky? Žiadne štyri roky. Dole ich treba dať! Normálne ich treba dať dole demokratickým spôsobom. O tri roky, o dva roky, o mesiac, zajtra. To je úplne jedno kedy. Už včera bolo neskoro. Ja to tu budem opakovať stále. Ľudia ako Robert Fico, Robert Kaliňák a ďalší, to je katastrofa pre našu krajinu! Však vidíme, čo vykonali občanom našej ťažko skúšanej vlasti počas uplynulých štyroch rokov. Žiadne štyri roky nedostanú! Sme tu nato, aby sme aj tomu sympatickému poslancovi zo SIET-e vysvetlili, že nejaká cesta na Orave je obyčajná korupcia, že je nesprávne kvôli tomu dať takejto vláde dôveru a podporovať ju. A toto ja určite budem robiť. A nie štyri roky. Nebude to trvať štyri roky. Ďakujem pekne.
Danko, Andrej, podpredseda NR SR (2023-11-15):
Poslanec Bužo.
Valocký, Jozef, poslanec NR SR (2010-12-08):
Ďakujem pekne za slovo, pán predsedajúci. Ja by som chcel obrátiť pozornosť na predrečníka ohľadne akciových spoločností. Všetci veľmi dobre vieme, že fakultné nemocnice a jedná sa to o fakultné nemocnice, nie o malé nemocnice na Slovensku, už dávno nie sú príspevkovými organizáciami v pravom slova zmysle, čiže dá sa aj súhlasiť s formou akciových spoločností. Iba chcem upozorniť na niektoré problémy, ktoré môžu vzniknúť. Všetci veľmi dobre vieme, že v roku 2012 budú hospodáriť nemocnice podľa tohto predloženého návrhu zákona ako akciové spoločnosti, to znamená, že v roku 2013 budú musieť mať kladný hospodársky výsledok, inak sami na seba vypisujú konkurz. Keďže z 18 asi 15 nemocníc nespĺňa tieto kritériá, sú tam veľké zadlženia, predpokladám, že v roku 2013 nemocnice budú musieť na seba vyhlasovať konkurz a bude ich viac ako polovica. Určite. Čiže tu mi evokuje niečo, prečo sa tak ponáhľame s akciovými spoločnosťami, prečo neumoríme dlh, ktorý sme dostali pôžičku, ktoré fakultné nemocnice dostali pôžičku od ministerstva financií, ale ponáhľame sa veľmi rýchlo, aby sme do konca volieb stihli urobiť akciové spoločnosti, kde veľmi dobre vieme, že veľa z nich bude musieť na seba vyhlásiť konkurz. Čiže predpokladám osobne, že príde nejaký strategický investor, ktorý už je zrejme aj nachystaný. To je prvá vec. Ak ste si všimli, minister vo svojom úvode vôbec nespomenul pri predkladaní zákona akciové spoločnosti, čiže aj tu mi evokuje istý zámer toho, čo môže nasledovať. Ďalej by som chcel upriamiť pozornosť na to, že pri príprave akciových spoločností je potrebný... (Vystúpenie prerušené časomerom.)
D. Muňko, poslanec: (2004-03-17):
Hlavný problém, ktorý sa mi javí ako základný, je, ako sa chce vláda vyrovnať s faktom, že priemerný zárobok na Slovensku je 7-násobne menší ako priemerný zárobok v krajinách Európskej únie. Od tohto faktu sa odvíja celé nedostatočné nastavenie všetkých dávok vrátane dôchodkov. Pri slabej výkonnosti slovenskej ekonomiky je počet 531-tisíc závislých od sociálnych dávok veľmi vysoký. Je to pomer, ktorý nemá v civilizovaných demokratických krajinách obdobu. Taktiež nezamestnanosť je jednou z najvyšších v Európe. Ak by nezamestnanosť mala byť motivujúcou, musela by vláda pri terajšom počte 480-tisíc nezamestnaných vytvoriť minimálne 240-tisíc pracovných miest. Faktom je, že je schopná v horizonte dva - tri roky vytvoriť maximálne, keď prídu Citroen, Hyundai a ďalšie zahraničné investície, maximálne 40-tisíc miest. Viac nie. Nehovoriac o tom, že ešte príde z hľadiska nezamestnanosti profesionalizácia armády, reštrukturalizácia baníctva, reštrukturalizácia školstva, ešte reforma verejnej správy, kde budú prepustení ďalší ľudia, pretože vieme, ako bola  urobená reforma verejnej správy. To sú čísla, ktoré budú ďalej rásť z hľadiska nezamestnanosti. Ďalším veľkým problémom, ak by sme chceli stanoviť reálnu výšku jednotlivých dávok, je výpočet spotrebného koša. Spotrebný kôš, ako teraz ráta, je nepoužiteľný, keďže je rátaný zo spotreby obyvateľstva, aká bola, a nie z reálnych potrieb. Bolo by potrebné zmeniť metodiku výpočtu spotrebného koša tak, aby odrážal reálne potreby obyvateľstva a reálne ceny týchto potrieb. Spotrebný kôš musí byť tiež vypočítaný rozdielmi podľa veku obyvateľstva.
Kaliňák, Robert, podpredseda vlády a minister vnútra SR (2014-11-10):
Ja som ani som nepodpísal antichartu, pani poslankyňa. (Potlesk.) Aby som bol úplne presný, mám... (Reakcia z pléna.)
Suchánek, Alan, poslanec NR SR (2018-11-28):
Ďakujem za reakcie. Ja ešte toľko poviem, že povedal som, že tam ten náborový príspevok okolo 400-tisíc je tam v oblasti okolo Nemecka, ale dokonca aj na Vysočine núkajú okolo 200-tisíc za lekárov, ktorí im chýbajú. A plus k tomu normálny plat. A ešte k tomu núkajú, keď je to napríklad pozícia nejaká významnejšia, nejaký ordinár alebo primár, núkajú telefón a služobné auto. A, samozrejme, potom nám bude veľmi ťažko, ťažko konkurovať. Ale pri tejto príležitosti chcem ešte zareagovať na, na predsedu zdravotníckeho výboru MUDr. Zelníka. Ešte raz chcem veľmi poďakovať, že sa postavil ku zdravotníctvu tak, ako sa patrí na predsedu zdravotníckeho výboru, že bojuje o to zdravotníctvo a bojuje o našich pacientov, pretože každá, každé euro je dobré, každé percento alebo každá desatinka percenta je veľmi dobrá, aj keď si uvedomujeme, že to nestačí. Ďakujem.
P. Paška, predseda NR SR: (2006-08-01):
Prerušujem rokovanie o tomto bode programu. Pani poslankyne, páni poslanci, chcem vás informovať o ďalšom postupe rokovania o programovom vyhlásení vlády, nakoniec informácie ste dostali aj v pozvánke. Podľa § 107 ods. 2 zákona o rokovacom poriadku som programové vyhlásenie vlády a jej žiadosť o vyslovenie dôvery pridelil na prerokovanie všetkým výborom okrem mandátového a imunitného výboru, výboru pre nezlučiteľnosť funkcií, osobitných kontrolných výborov a výboru na preskúmavanie rozhodnutí Národného bezpečnostného úradu. Za gestorský výbor som určil výbor pre financie, rozpočet a menu. Tento výbor pripraví podklady na prijatie uznesenia Národnej rady, ktoré bude vychádzať z uznesení jednotlivých výborov a návrhov, ktoré vyplynú z rozpravy o tomto dokumente. Výbory, ktorým bolo programové vyhlásenie pridelené, ho prerokujú za účasti príslušných členov vlády počas prerušenia 2. schôdze. Na úvod pokračovania schôdze spoločný spravodajca z gestorského výboru podá správu o prerokovaní programového vyhlásenia vlády vo výboroch, potom otvorím rozpravu za účasti všetkých členov vlády. Chcem v tejto súvislosti pripomenúť, že podľa § 28 ods. 1 zákona o rokovacom poriadku, ak chcú členovia vlády reagovať na rozpravu, je potrebné, aby sa prihlásili ešte v rámci rozpravy. Hlasovanie o programovom vyhlásení vlády aj jej žiadosti o vyslovenie dôvery, predpokladám, by mohlo byť vo štvrtok v popoludňajších hodinách. Uvedomujem si, že rozsah rozpravy nie je možné obmedziť a záujem, tak ako to vyzerá podľa predbežných písomných prihlášok, bude určite veľký. Vážená Národná rada, ďakujem pánu prezidentovi Slovenskej republiky za účasť na rokovaní 2. schôdze Národnej rady Slovenskej republiky a prerušujem rokovanie 2. schôdze Národnej rady. Pokračovať budeme zajtra 2. augusta o 13.00 hodine. Ďakujem.
Kollár, Boris, poslanec NR SR (2017-04-06):
Ja, ja by som len chcel zložiť pani poslankyne Remišovej kompliment. Napriek tomu, že tu sedela v pléne celú noc, sedela a sedela a odvolávala Richtera, je tu asi jediná čerstvá a svieža plná energie tu v pléne o 6.32 hod., lebo ja už padám na hubu. (Potlesk.)
Grendel, Gábor, podpredseda NR SR (2023-05-03):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Jurajovi Šeligovi.
Goga, Pavol, poslanec NR SR (2019-04-02):
Ďakujem, ja len naozaj dvomi-tromi vetami chcem oceniť túto rozpravu, tak ako vždycky. Pretože zdá sa mi, že naozaj vždy, keď sú školské zákony predkladané, tak sú zamerané na odbornú stránku veci, čo je dobré, čo aj tak hodnotím. Trochu ma mrzí to, že ste, najmä kolegovia z opozície, a priori odmietli celý zákon ako celok a chcete ho dať na dopracovanie, čo je naozaj na škodu veci. Očakával som viac, že budete dávať pozmeňujúce návrhy tak, ako by to malo byť v druhom čítaní. Ale, bohužiaľ, sa tak nestalo. Takže niektoré tie konkrétne veci z vašej strany neviem, ako vyzerajú a ako by ste si ich predstavovali, ale v každom prípade je to, je to, samozrejme, že vaše právo a chcem teda aj vyzdvihnúť tú odbornú stránku tejto, tejto rozpravy a poďakovať aj pani ministerke za to, že sa podieľala aj ona so svojím tímom na tomto zákone, na príprave tohto zákona. Určite sa to nerodilo ľahko a verím tomu, že pomôže aj k zmene náhľadu na pedagogickú obec, aj že to pomôže samotným pedagógom. Predpokladám, že budeme hlasovať o sedemnástej hodine. Ďakujem pekne.
Mikloško, Jozef, poslanec NR SR (2014-09-09):
Mám tu viacero zdôvodnení, od generálneho tajomníka OSN, ktorý to označil zločinom proti ľudskosti, ďalej ministra, francúzskeho ministra zahraničných vecí, francúzskeho ministra vnútra. Aj sám pápež povedal, že počas dvetisícročnej histórie kresťanstva je v súčasnosti viac mučeníkov ako kedykoľvek predtým. To už nebudem opakovať. Poviem ešte, že uznesenie sa týka, čo zdôrazňuje slobodu myslenia, svedomia, náboženského vyznania, že je základným ľudským právom. Vyjadruje hlboké obavy a znepokojenie nad rastúcimi prejavmi nenávisti, diskriminácie, útlaku a neznášanlivosti kvôli náboženskému vyznaniu, odsudzuje všetky násilné akcie namierené proti náboženským komunitám, najmä kresťanom a jezidom v Iraku a Sýrii, a žiada prezidenta a vládu Slovenskej republiky, aby využívali pri medzinárodných rokovaniach diplomatické nástroje s cieľom ukončenia represií a upokojenia situácie. Ja som pôvodne toto dával iba do výboru pre ľudské práva, ale tam zrejme na základe pokynu pána pod... (Prerušené vystúpenie časomerom.)
Laurenčík, Milan, podpredseda NR SR (2022-03-16):
Ďakujem vám obom a prerušujem rokovanie o tomto bode programu. Kolegyne, kolegovia, teraz pristúpime k prvému čítaniu o návrhu skupiny poslancov na vydanie zákona, ktorým sa mení zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov. Návrh zákona má tlač 929, návrh na jeho pridelenie na prerokovanie výborom je v rozhodnutí č. 964. Dávam slovo poslancovi Petrovi Cmorejovi, aby za skupinu poslancov návrh zákona uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 929.)
Číž, Miroslav, podpredseda NR SR (2014-12-11):
Teraz má slovo pani poslankyňa Mezenská.
B. Bugár, podpredseda NR SR: (2004-03-10):
(Hlasovanie.) Prítomných 108, za 106 poslancov, zdržal sa 1 a nehlasoval 1. Konštatujem, že tieto body zo spoločnej správy sme schválili. Nech sa páči.
J. Senko, poslanec: (2007-12-06):
Teraz by som chcel len informovať, prečo som vám túto otázku položil. Aj tu, v parlamente, predovšetkým zo strany opozície sa ozývajú spochybňujúce argumenty zo strany poslancov, ktorí tento vianočný príspevok spochybňujú, príspevok jednej z najslabších sociálnych skupín obyvateľstva. Ja si myslím, že to svedčí o ich nedostatočnej vedomosti o stave spoločnosti, ako aj o tom, v akej spoločenskej situácii sa táto skupina obyvateľstva nachádza. Práve preto smerovala táto otázka a význam tohto príspevku práve k vám. A ja vám veľmi pekne ďakujem za tú odpoveď. Ďakujem.
Kuffa, Štefan, poslanec NR SR (2022-10-19):
Pán predseda, ja len pripomínam, že na 72. schôdzi bol schválený procedurálny návrh a zaviazali sme vládu Slovenskej republiky, aby tuná predložila strategický plán, a doposiaľ nebolo to urobené. Chcem sa opýtať, čo je s tým, pretože vláda v podstate sa zodpovedá parlamentu a ten termín bol koniec septembra 2022, doposiaľ, zatiaľ to nebolo predložené.
Glváč, Martin, podpredseda NR SR (2016-06-07):
Na faktické poznámky bude reagovať pán poslanec Lipšic, nech sa páči.
Bugár, Béla, podpredseda NR SR (2016-05-18):
Ďakujem, pán poslanec. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi... (reakcia prichádzajúceho spravodajcu), takže pánovi poslancovi Galekovi. Nech sa páči.
Hrušovský, Pavol, podpredseda NR SR (2010-10-12):
Pán poslanec Matej s faktickou poznámkou, nech sa páči.
Nicholsonová, Lucia, poslankyňa NR SR (2012-10-29):
Ďakujem veľmi pekne. Pán poslanec Brocka, vy ste povedali niečo v tom zmysle, že tí ľudia musia niesť zodpovednosť za svoje činy. No ja vám poviem, kto nesie zodpovednosť za tie ich činy, žiaľbohu. Sú to v prvom rade tie úbohé deti v tých osadách, ktoré trpia hladom a podvýživou a zimou a neviem čím všetkým. A v druhom rade tú zodpovednosť nesie štát, pretože detské domovy sú preplnené takýmito deťmi, ktoré jednoducho neboli chcené a o ktoré sa rodičia nevedia postarať. Hovoríte, že toto je oveľa drahšie, ako zaplatiť výchovu tých detí. Viete, ja tomu uverím, len keď si pôjdete sadnúť do komunitného centra niekde do Veľkej Lomnice a budete tam rozdávať tieto dobre mienené rady tým úbohým ženám a tým úbohým deťom a tým úbohým tínedžerkám a tým všetkým, ktorí proste do prostredia tých osád nechcene rodia ďalšie a ďalšie deti. Pán poslanec Vašečka, tak to som vôbec nepochopila, priznám sa, že čo má znásilnenie spoločné so sterilizáciou. To mi absolútne nie je jasné. A ešte mi, prosím vás pekne, vysvetlite, ako môže politická strana ochrániť niekoho pred znásilnením, to mi, prosím vás, vysvetlite, lebo tak ďaleko môj um nesiaha. Pán poslanec Škripek, no, pozrite sa, keď si vy urobíte fond na výchovu tých nechcených detí, tak ako to dnes preberá na seba štát, tak potom my, tí bohatí v SaS-ke, vieme zaplatiť sterilizácie. To je odpoveď na faktickú pána Matoviča. Pán Matovič, keď zaplatíte výchovu všetkých tých detí, ktoré sa rodia do takýchto hrozných pomerov, pretože ich matka si jednoducho nevie pomôcť, tak potom my, tí bohatí v SaS-ke, zaplatíme sterilizácie. A ešte dobre mienená rada. Pán poslanec Matovič, niekedy je mlčať zlato, naozaj, vo vašom prípade to platí úplne stopercentne. Pán poslanec Pollák... (Prerušenie vystúpenia časomerom.)
Marcinková, Vladimíra, poslankyňa NR SR (2024-01-08):
Ďakujem pekne, pán predsedajúci. Všetci, ako tu sedíme vrátane pána ministra, poslancov koalície a opozície, vieme, že sa tu bavíme o novele na zákazku. Zákazku pána Fica pre tých, ktorým hrozí basa alebo už v base sú za rozkrádanie tohto štátu, a treba ich dostať von. Pani poslankyňa Plaváková povedala, že poslanci a poslankyne tejto koalície sú hanbou Slovenska. Ja si myslím, že ešte majú šancu tou hanbou nielen pre Slovensko, ale aj sami pred sebou nebyť, pretože v skutočnosti tento zákon ukáže, lebo história si tento zákon bude veľmi dlho pamätať. Medzi koaličnými poslancami sa podľa mňa stále nájdu ľudia, ktorí ešte si môžu hovoriť, že majú dobrú povesť a nejakú česť, vidím tam rôznych vysokoškolských pedagógov, iných učiteľov, etablovaných podnikateľov, športovcov, ktorí hrali fair play, aj mladých ľudí, ktorí ešte celý život budú čeliť svojmu svedomiu, a ja verím, že ho chcú mať sami pred sebou obhájiteľné, takže máte šancu, máte šancu pri tomto zákone, pri novele Trestného poriadku, pri novele Trestného zákona, ktorým naozaj idete urobiť láskavosť trestne stíhaným ľuďom za korupciu, ukázať, na ktorej strane stojíte, a že či si tú česť zachováte. Ja vám držím prsty, aby ste to rozhodnutie spravili dobre, lebo sa to láme na každom jednom z vás.
Zemanová, Anna, poslankyňa NR SR (2022-12-06):
Pán kolega Kuriak, vy ste si asi mali zobrať tú mikulášsku čiapku, pretože milión sem, milión tam, to je ako káblik tam, káblik hentam. To je to rozdávanie, ktoré absolútne nie je systémové, i keď uznávam, že samosprávy potrebujú vykompenzovať, pretože amatérsky zákon o dani z príjmov naozaj ich poškodzuje a už dnes budú mať problém nastaviť si rozpočty na ďalší, ďalší kalendárny rok, pretože už zrejme tie rozpočty by mali mať aj pomaly schválené. Len ide o prílepok, i keď súvisiaci prílepok k tomuto návrhu zákona. Treba zvážiť, možno aj pozrieť, aby sa na to právnici pozreli, že či je možné o ňom vôbec dať hlasovať. Ale chcem povedať, že opätovne to poukazuje na amaterizmus tejto vlády. A možno aj vďaka teda poslancom, že ste vypočuli samosprávy, ale tak dostanú aspoň týchto 100 miliónov, ale prečo nie 200? Ako máte urobenú analýzu toho, že koľko ten výpadok presne bude, ako budú prerozdelené, akým systémom prerozdelené budú tieto prostriedky obciam? Čiže je to naozaj zlé, zlé riešenie, i keď zrejme v tejto chvíli potrebné, ale poukazuje to na amaterizmus vlády.
Lehotský, Tomáš, poslanec NR SR (2022-12-06):
Ďakujem veľmi pekne, pán predsedajúci. Ešte k tomu, čo ste hovorili o rokovacom poriadku a o tom, čo majú poslanci a neposlanci hovoriť. Musím povedať, že počul som tu vášho straníckeho šéfa hovoriť oveľa horšie veci, tak dúfam, že budete mať rovnaký meter. Pani poslankyňa Kolíková upozornila na komunikačnú necitlivosť pána Žilinku. Pán Žilinka, aj vy, teda predpokladám, ak máte nejakú sebareflexiu, musíte minimálne uznať, že v komunikácii pôsobíte ťarbavo. Boli spomenuté obranná dohoda s USA alebo šírený hoax o poškodenom cintoríne, ktoré šírilo teda ruské veľvyslanectvo, nehovoriac o podpísaní bratskej spolupráce s totalitnou ruskou prokuratúrou, ktorá roky funguje ako sluha totalitného putinovského režimu. Hovorím, že minimálne ťarbavo to pôsobí, ale ak by ste, ak by ste cez svoju funkciu chceli presadzovať proruské názory, tak by to nevyzeralo inak.
P. Paška, predseda NR SR: (2010-02-03):
Poprosím pána poslanca Roberta Madeja, aby uvádzal hlasovanie v prvom čítaní o vládnom návrhu zákona č. 5/2004 Z. z. o službách zamestnanosti, je to tlač 1373, ktorú prerokovávame v skrátenom legislatívnom konaní.
Paška, Pavol, predseda NR SR (2012-07-26):
Hlasujeme. (Hlasovanie.) 141 prítomných, 137 za, 1 proti, 3 sa zdržali. Tento návrh sme schválili.
Cmorej, Peter, poslanec NR SR (2020-11-03):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2021-05-12):
Pán poslanec Radovan Kazda s faktickou poznámkou.
P. Hrušovský, predseda NR SR: (2005-07-06):
Z. Martináková, poslankyňa: Pán poslanec sa vo svojom vystúpení dotkol jednej vážnej otázky, ktorú by sme mohli zhrnúť pod termín politické reformy alebo reformy pre politické strany. Musíme skonštatovať, že tu vládna koalícia na čele s premiérom Mikulášom Dzurindom fatálne zlyhala, a dokonca ani nezakrýva, že v tomto smere vôbec neplní programové vyhlásenie vlády. Povedali sme, keď sme vstupovali do volieb, že budeme sprehľadňovať financovanie politických strán, nie ho viac zahmlievať. Povedali sme, že budeme meniť volebný systém, nemeníme ho. Povedali sme, že čistky v štátnej správe a politické nominácie sa musia skončiť, začali sa v oveľa väčšej miere. Politická reforma vôbec nenastala. Ľuďom sme povedali, utiahnite si opasky, politici si neutiahli opasky v ničom, ani len v zákonoch, ktoré by mali skutočne vniesť väčšie svetlo a lepší poriadok do fungovania politických strán. Arogancia a pýcha ešte nikomu nepomohla ani v politike. Doplatil na ňu už jeden politik a doplatia na ňu aj ďalší. Tá arogancia, ktorá sa aj tu na pôde parlamentu začína prejavovať, môže byť naozaj začiatkom konca. Na aroganciu upozorňoval pri svojom nástupe aj novozvolený pápež. O arogancii ste počúvali aj všetci, čo ste boli na levočskej púti, akurát sa všetci tvária, že ich sa to netýka. Myslím si, že dnes tu, v parlamente, opäť zavládla arogancia, ktorú sme tu už dlhé roky nevideli. Nebudem eskalovať napätie v tomto parlamente, budem reagovať v rámci rokovacieho poriadku, ale som presvedčená, že rokovací poriadok bol porušený. (Potlesk.)
Lehotský, Tomáš, poslanec NR SR (2023-03-14):
Ďakujem veľmi pekne. Zareagujem teda znova na pána Kočiša. Pokiaľ si viete predstaviť, že takáto možnosť funguje na onkologickom oddelení, ubezpečujem vás, že je veľmi málo horších a komplikovanejších prípadov ako onkologické alebo ťažšie ako onkologická liečba, kedy tie deti sú vystavené veľkej možnosti nákazy, keď majú veľmi ohrozenú svoju imunitu. To znamená, že ten proces na onkológii je veľmi prísny a ak je to možné zabezpečiť na onkológii za súčasného stavu nemocníc a súčasného financovania, tak hovorím vám znova, že je veľmi málo oddelení, ktoré sú z tohto pohľadu komplikovanejšie. Čiže, veď môžete sa porozprávať aj s pánom Urbanom, vaším kolegom a lekárom. A k tej výhrade toho súkromia. No viete, že ak sa k tomu postavíme tak, že vieme si to všetko predstaviť, ak bude mať matka a dieťa samostatnú izbu, tak naozaj to budeme v roku 2046, nejaké naše deti, debatovať presne o tom istom. Pretože mať nemocnicu, kde budú jednolôžkové, dvojlôžkové izby pre matku a dieťa pri tom, ako vidíme, ako tento štát dokáže stavať nové nemocnice, je čistá chiméra. To znamená, že opakujem znova, môžme sa na to pozrieť tak, že to nie je možné, lebo nemáme stavebnú technológiu na to alebo nemocnice vybavené, alebo potom sa môžme pozrieť na to, ako je to možné, ako je to možné napríklad v tej Českej republike. A to súkromie v nejakej obmedzenej miere sa dá zabezpečiť aj tak, že teda ako sa to robí v praxi, že je nejaký paraván, ktorý oddelí ten priestor. Nakoniec, keď je dieťa na nejakej trojlôžkovej izbe s ďalšími deťmi, tak podľa toho vášho výkladu už ani dneska nemá chránené súkromie. Ďakujem.
Hlina, Alojz, poslanec NR SR (2013-12-12):
Vážený pán predseda, poslanci prišli na hlasovanie v zmysle toho, čo ste tu včera skúšali, aby neutrpelo vaše ego, sa chcem spýtať teda, že dáte hlasovať, že teraz, čiže o jedenástej nebudeme hlasovať? Lebo tak ste to včera avizovali.
Mihál, Jozef, poslanec NR SR (2018-05-28):
Ďakujem. Ja by som chcel podporiť tento návrh a chcem pripomenúť, že, samozrejme, zrejme v praxi ide najviac o starobné dôchodky, invalidné dôchodky, ale vo všeobecnosti ide o akékoľvek dávky vyplácané Sociálnou poisťovňou. Čiže to môže byť aj nemocenská, to môže byť materská. Predstavme si, že povedzme osamelá matka má zdravotné problémy z rôznych takýchto, ale najmä týchto dôvodov nemá prístup k svojmu účtu a teraz čo, hej? Pokiaľ by sme čakali na ten inštitút osobitného príjemcu cez Sociálnu poisťovňu, tak môže to trvať príliš dlho a zatiaľ sa môžu stať rôzne negatívne veci, ktoré boli spomenuté v dôvodovej správe, resp. v príspevku pani predkladateľky. Čiže opakujem, je to veľmi užitočný návrh. Nemá žiadne dopady na rozpočet Sociálnej poisťovne, žiadne negatívne dopady, pomôže to minimálne stovkám ľudí na Slovensku každoročne. Nie je žiadny objektívny dôvod nepodporiť tento návrh, ktorý teda je predložený v súlade s tým, ako by občania potrebovali, drobným zásahom, ale mnohým z nich zásadne vylepší svoj život. Ďakujem.
Laššáková, Jana, podpredsedníčka NR SR (2015-09-17):
Ešte tu zostaňte, pán minister, lebo pán poslanec má právo položiť doplňujúcu otázku. A vidím, že je na to pripravený. Takže, nech sa páči, pán poslanec, máte na to dve minúty.
Sulík, Richard, predseda NR SR (2011-05-18):
Na faktické poznámky reaguje pán poslanec Číž.
Danko, Andrej, predseda NR SR (2019-09-17):
Prosím, prezentujme sa a hlasujeme. (Hlasovanie.) Prítomných 136, za 86, proti 45, zdržali sa 
5 poslanci. Konštatujem, že sme návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Bugár, Béla, podpredseda NR SR (2018-06-18):
Teraz otváram možnosť sa prihlásiť ústne do rozpravy. Končím možnosť sa prihlásiť. Pán poslanec Kotleba, ako jediný, nech sa páči.